## Specialiųjų pirkimo sąlygų 9 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI IR SĄLYGOS**

1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį, vadovaudamasi šiame priede nustatyta vertinimo tvarka.

2. Pasiūlyme nurodyta darbų kaina visais atvejais turi būti laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.

3. Tiekėjo pasiūlymo bendra kaina šiam pirkimui negali viršyti **253 500,83 Eur be PVM,** **306 736,00 Eur su PVM.**

4. Tiekėjo, kuris pasiūlys didesnę kainą, perkančioji organizacija laikys, per didele ir nepriimtina ir toks pasiūlymas bus atmetamas.

5. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija pati turi sumokėti pridėtinės vertės mokestį (toliau – PVM) į valstybės biudžetą už įsigytą pirkimo objektą, šis mokestis įskaičiuojamas į pasiūlymo kainą (jeigu tiekėjas jo neįskaičiavo pateikiant pasiūlymą, palyginimo tikslais įskaičiuos pati perkančioji organizacija).

**6. Pasiūlymų vertinimo kriterijai:**

|  |  |
| --- | --- |
| **Vertinimo kriterijai** | **Lyginamasis svoris** |
| **Pirmas kriterijus: Kaina (C)** | X = 95 |
| **Antras kriterijus:**Darbo laiko apskaitos sistemos statybvietėje taikymas **(A)** | A= 5 |

7. Ekonominis naudingumas (S) apskaičiuojamas sudedant tiekėjo pasiūlymo kainos (C) ir kokybės kriterijų balus, apvalinant dviejų skaičių po kablelio tikslumu, t. y. surinkus pvz. 50,564 balų – apvalinama į 50,56, o surinkus 50,565 balų – apvalinama į 50,57):

S=C +A

**8. Pirmas kriterijus: kaina. Tiekėjo pasiūlymo kainos balas** (C) apskaičiuojamas mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

:

*C* – konkretaus dalyvio pasiūlymo įvertinimas pagal nurodytą kriterijų (balais);

*Cmin* – visų dalyvių pasiūlymuose nurodyta mažiausia kaina (eurais);

*Cp* – konkretaus dalyvio pasiūlyta kaina (eurais);

*X* – lyginamojo svorio koeficientas.

**9. Antras kriterijus: Darbo laiko apskaitos sistemos statybvietėje taikymas**. Tiekėjas įsipareigoja per 30 kalendorinių dienų nuo statybvietės perdavimo tiekėjui dienos, bet ne vėliau kaip iki statybos darbų pradžios **(A)**:

- įrengti apskaitos sistemą statybvietėje, užtikrinančią statybos dalyvių buvimo statybvietėje laiko apskaitos duomenų esamuoju laiku (online) prieinamumą pirkimo vykdytojui;

-pirkimo vykdytojui pateikti prisijungimo prie apskaitos sistemos duomenis (prisijungimo adresą, vartotojo vardą ir slaptažodį ir/ar pan.) pirkimo vykdytojo nurodytiems asmenims, reikalingus statybos dalyvių buvimo statybvietėje laiko apskaitos duomenų esamuoju laiku (online) prieinamumui;

-užtikrinti galimybę pirkimo vykdytojui apskaitos sistemoje susiformuoti ataskaitas bet kuriam laiko intervalui nuo statybos darbų pradžios. Ataskaitose turi matytis statybos dalyvių vardai, pavardės, pareigos, jų atstovaujamos įmonės pavadinimas, statusas (rangovas, subrangovas, statinio statybos techninis prižiūrėtojas, projektuotojas, užsakovas ar pan.), atėjimo, išėjimo laikai, praleistas laikas statybvietėje.

**Vertinimo tvarka:**

**0 balų, jei tiekėjas netaikys darbo laiko apskaitos sistemos statybvietėje;**

**5 balai, jei tiekėjas taikys darbo laiko apskaitos sistemą statybvietėje.**

10. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.

11. Tuo atveju, jei vertinant pasiūlymus daugiausiai balų surinkusio (-io) dalyvio (-ių) pasiūlymas (-ai) atmetamas (-i), kitų dalyvių surinkti ekonominio naudingumo balai neperskaičiuojami.

12. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

13. Tiekėjams pirkimo sutarties vykdymo metu, nesilaikant su pasiūlymu prisiimtų įsipareigojimų už kuriuos tiekėjams buvo suteikti ekonominio naudingumo balai, bus taikomos pirkimo sutartyje nustatytos sankcijos.

\_\_\_\_\_\_\_\_\_\_\_\_\_\_\_\_\_\_\_\_\_\_\_